GiliGold/VAD_KnessetCorpus huggingface dataset:
אליהו מרידור:
      אני אומר, מכיוון שאני מניח ואני מתרשם שלא היום החלטת שאתה מתחיל להתנהג כך וזוהי שיטת הפעולה שלך גם משנים עברו, עם לקוחות אחרים בזמנים אחרים, מן הסתם הצטברו אצלך כמה פניות כאלה שהעברת כבר למעסיקים
אליהו מרידור:
 אני מבקש כמה העתקים כאלה שתשלח לוועדה
גיריס סמעאן:
אבל אני מסביר לך, כנראה שאני גם לא מצליח לרדת לסוף דעתך
גיריס סמעאן:
 אבל אני הסברתי, אני מסביר שוב
גיריס סמעאן:
 המנגנון הזה זה לא היה לפני ה-7
גיריס סמעאן:
 אני הסברתי - - -
אליהו מרידור:
אה, זאת אומרת שעד ה-7
אליהו מרידור:
10 כשהגיע אליך בן אדם וחתם לך על ייפוי כוח אתה התחלת ישר בתביעה דורסנית על כל השלכותיה
אליהו מרידור:
 אבל הואיל ומדינת ישראל על כלל תושביה עברה שואה ב-7
אליהו מרידור:
10 החלטת להיות רחמן בן רחמן והוספת עוד תהליך מקדמי, שהוא הוצאת מכתב וולונטרי
אליהו מרידור:
 זה מה שאתה אומר?
גיריס סמעאן:
זה מה שאני אומר
אליהו מרידור:
או, תודה
גיריס סמעאן:
בבקשה
אליהו מרידור:
תן לי לעכל את זה
אליהו מרידור:
 תן לי לעכל את זה
אליהו מרידור:
 מה אתה אומר, אלכס?
יעקב מושקוביץ:
אני ממש רוצה להודות ליושב הראש על הדיון המאוד מאוד חשוב הזה
יעקב מושקוביץ:
 באמת, וכמו כל הדיונים החשובים שאתה עושה, כולל הירידה לשטח
יעקב מושקוביץ:
 אבל מאחר ומדובר פה עם עורכי דין, אז אני הזעקתי מהצפון את עו"ד יגאל דנינו, שהוא היועץ המשפטי של התאחדות חקלאי ישראל, שהוא נמצא בגבול הלבנון, שיענה גם מבחינה משפטית
יעקב מושקוביץ:
 אני לא משפטן, אבל יש פה עורך דין, מתחיל לשחק במשחקים, אז אני מתייעץ עם עורכי דין
יעקב מושקוביץ:
 אבל באמת, תודה
יעקב מושקוביץ:
 תודה על מה שאתה עושה, אליהו
אליהו מרידור:
א', לא תודה
אליהו מרידור:
 זה אפילו לא המינימום המתחייב ממני כאזרח, כנבחר ציבור וכיו"ר הוועדה
אליהו מרידור:
 בכל זאת, תודה לך
אלכס מילר:
אדוני, שאלת את דעתי
אלכס מילר:
 אני הבנתי עוד משהו חמור יותר
אלכס מילר:
 אתה ידעת שהוא מגיש את המכתב אחרי המלחמה
אלכס מילר:
 אני הבנתי שאת המכתב הוא מגיש תוך כדי המלחמה
אלכס מילר:
ואז הוא תובע אחרי המלחמה
אליהו מרידור:
 הפעולה המקדמית הראשונה שהוא מבצע היא תהיה מכתב ורק אחרי שתסתיים המלחמה
אלכס מילר:
אני שמעתי לא תובע בחודש הראשון אחרי המלחמה
אליהו מרידור:
 אבל ליתר ביטחון אני אבדוק איתו שוב פעם, למרות שהבנתי אותו בצורה מאוד מאוד ברורה
אליהו מרידור:
 לפני שאנחנו נקשיב להתייחסותו של עו"ד יגאל דנינו, שאני מודה לו על הטרחה הרבה בהגעתו לכאן, היום וגם בתקופות שבשגרה
אליהו מרידור:
 ועל היותו לוחם אמיץ וקצין מצטיין שעושה את שירותיו הרחק מביתו בצפון המדינה
אליהו מרידור:
 אבל לפני כן, אני מבקש להקשיב להתייחסות עו"ד חיה שפיגל מלשכת עורכי הדין
חיה שפיגל:
תודה רבה
חיה שפיגל:
 אז אני אקצר ואני אתמקד בשתי נקודות שכבר עלו בדיון ואני אנסה להיות פרקטית
חיה שפיגל:
 אבל אני רוצה להתחיל ולומר שלשכת עורכי הדין ועורכי דין רבים מאז ה-7 באוקטובר ועד היום עובדים במסירות ובהתנדבות בשביל לחבק את חקלאי הדרום, תושבי הדרום ולתת להם תמיכה משפטית
חיה שפיגל:
 ועל הרקע הזה, אנחנו כן נתקלנו בתופעה המאוד מכוערת וראויה לגינוי שיושב הראש ציין אותה קודם
חיה שפיגל:
 של עורכי דין שפונים ומשדלים לקוחות, עובדים זרים, במטרה לעודד הגשת תביעות
חיה שפיגל:
 זו תופעה מכוערת
חיה שפיגל:
 תופעה שלשכת עורכי הדין מתייחסת אליה בהוקעה
חיה שפיגל:
 וראש לשכת עורכי הדין כבר נתן הנחיה וביקש מיו"ר ועדת האתיקה הארצית לבחון את הנושא, לברר כמובן את העובדות
חיה שפיגל:
 אבל ככל שיימצא שיש בכך ממש, ננקוט במלוא חומרת הדין ולמצות את הדין עם אותם עורכי הדין שפעלו בצורה שלא משקפת את הרוח של ציבור עורכי הדין ואת הסולידריות שהם מביעים בתקופה הזאת בהתגייסות מלאה לטובת כל מדינת ישראל ובפרט תושבי הדרום וחקלאי הדרום
חיה שפיגל:
      מכאן אני רוצה להמשיך לנקודה הבאה
חיה שפיגל:
 שבאמת הצפי הוא שככל שהמצב יימשך בלי שום אקט פוזיטיבי שייעשה, צפויות להיות מוגשות תביעות בהיקפים מאוד מאוד משמעותיים
חיה שפיגל:
 תופעה שהיא כמובן הרסנית ולא טובה, מהרבה מאוד בחינות
חיה שפיגל:
 קודם כל, מבחינת חקלאי העוטף שעולמם חרב עליהם והדבר האחרון שהם צריכים להתמודד איתו עכשיו זה תביעות שיגיעו ובמצב הנוכחי איום מפני תביעות שיגיעו
חיה שפיגל:
      מעבר לזה, בתי הדין לעבודה כבר ככה עמוסים עד לעייפה ולא ברור איך הם יוכלו להתמודד עם זה
חיה שפיגל:
 יש גם את אוכלוסיית העובדים הזרים עצמם, שכמובן מגיע להם לקבל את מלוא הזכויות שלהם
חיה שפיגל:
 זה נכון גם מבחינה אנושית ומוסרית, זה נכון גם מבחינה חוקית
חיה שפיגל:
 זה נכון גם מבחינה תועלתנית, מתוך רצון לשמר אותם פה ולראות גם בעתיד עובדים זרים מגיעים
חיה שפיגל:
 זה נכון גם מבחינת ההסברה ואיך שאנחנו נראים אחר כך בזירה הבין לאומית
חיה שפיגל:
      אני לא נכנסת לשאלה איפה המדינה נכנסת בסיפור הזה ועוזרת לחקלאים כדי לעמוד ולמלא אחר כל המחויבויות האלה
חיה שפיגל:
 אבל דווקא בהקשר הזה אני רוצה, עוד אני אגיד שכמובן יש להם אינטרס לא לחכות שנה וחצי-שנתיים עד שיתברר ההליך המשפטי שלהם, אלא למצות את הזכויות שלהם כמה שיותר מהר
חיה שפיגל:
 ונראה שגם מבחינת היעילות, כשאנחנו מדברים פה על מצב שגם מבחינה עובדתית וגם מבחינה משפטית, בסופו של דבר יש הרבה דמיון בין התביעות השונות, יש הצדקה עניינית לקבוע קריטריונים אחידים, לקבוע התייחסות אחידה ומהירה כדי לתת סעד בעניין הזה
חיה שפיגל:
      עכשיו, כפי שכבר ציין יועמ"ש הוועדה, השאלות פה הן שאלות מורכבות
חיה שפיגל:
 האם יש זכאות להשלמת פיצויי פיטורין בנסיבות של עזיבה או לא
חיה שפיגל:
 האם יש מקום לצפות להודעה מוקדמת כשהמעסיק הוא זה שלא יכול לספק עבודה, כשהעובד הוא זה שלא מוכן לשינוי כזה או אחר
חיה שפיגל:
 אלה שאלות שחייבים לבחון אותן ואני חושבת שחייבים לבחון אותן ומהר
חיה שפיגל:
 ובהקשר הזה אני רוצה להתחבר דווקא למנגנון שיושב ראש הוועדה הציע
חיה שפיגל:
 מנגנון שהוא מעין מסלול עוקף תביעות משפטיות, מסלול שהוא יותר מהיר, יותר יעיל ובוודאי ישרת את אוכלוסיית החקלאים, כשלטעמי הוא גם יסייע לאוכלוסיית העובדים
חיה שפיגל:
 מסלול וולונטרי של גישור או בוררות
אליהו מרידור:
אתם מוכנים לקחת בו חלק ככל והוא יוקם?
חיה שפיגל:
זה מה שאני רוצה להציע
חיה שפיגל:
 אני חושבת שכדי שמנגנון כזה יפעל חייבים כוח אדם מקצועי בתחום דיני העבודה שיכול לבחון תביעות כאלה בהיקפים של עשרות ומאות תביעות
חיה שפיגל:
 אני חושבת שהלשכה תרצה ותהיה מעוניינת להתגייס לטובת העניין הזה
חיה שפיגל:
 לגייס עורכי דין שיסייעו ככל שניתן גם בפיתוח של מנגנון כזה, גם בהפעלה של המנגנון הזה
חיה שפיגל:
 אני באופן אישי כמובן אשמח לקחת כל חלק בדבר הזה ולקחת את זה קדימה
חיה שפיגל:
 אני שמחה מאוד להכיר את היועמ"שית של משרד העבודה
חיה שפיגל:
 אני בטוחה שנוכל לעבוד ביחד בדבר הזה
חיה שפיגל:
 ואני שמה את זה פה לטובת העובדים הזרים וכמובן לטובת החקלאים
חיה שפיגל:
 פרויקט כזה נראה לי הדבר הנכון היום למשק
חיה שפיגל:
 ואני מודה ליושב הראש שהעלה את היוזמה
אליהו מרידור:
שמעי, אני חייב לומר לך משהו
אליהו מרידור:
 בימים טרופים כאלה, אחד הדברים שהכי מחזיקים, לפחות אותי, זה לגלות את עם ישראל על כלל תושביה היפים
אליהו מרידור:
 אמנם הגישה הזאת היא ידועה לי בשיחתי כאמור עם יושב ראש הלשכה, אבל הדרך שבה את מבטאת את זה, ההחלטיות, הנחרצות, החד משמעיות, האופרטיביות והרוח הציונית שזורמת בעורקייך, שמשתדכת היטב עם הגישה ששיקף לי בשיחותינו יושב ראש הלשכה – מרגשת אותי, מחממת את ליבי
אליהו מרידור:
 אני מודה לך על זה
אליהו מרידור:
 ממש מעומקא דליבא
אליהו מרידור:
יש לך קשר למאיר שפיגל? שפיגלר?
חיה שפיגל:
שפיגל ושפיגלר זה דומה
אליהו מרידור:
את מופיעה לי כשפיגלר
אליהו מרידור:
 שוב פעם, אני ממש מוסר לך את הערכתי, בשם כלל הוועדה
אליהו מרידור:
 ואני מתרשם שגם כן בשם החקלאים
אליהו מרידור:
 את יכולה להסתכל שמאלה, ולהתרשם ממידת ההרגשות של דברייך
אליהו מרידור:
אני מבקש להקשיב לעו"ד יגאל דנינו
יגאל דנינו:
שלום
יגאל דנינו:
 שלום אדוני יושב הראש
יגאל דנינו:
 אנחנו כמה ימים לאחר השבת האסונית התחלנו לקבל פניות מעורכי דין, מהעוטף, מהצפון ומכל הארץ, שעוד לא קברו את מתיהם וכבר שמעו על ההתארגנות להגשה של מאות ואלפי תביעות
יגאל דנינו:
 ובשאלה מה הדין אומר בעניין הזה
יגאל דנינו:
 יש כאן נסיבות מיוחדות של עובדים שעוזבים את מקום העבודה, עוזבים את המעסיק
יגאל דנינו:
 חלק גדול מהמקרים ללא שום הודעה מוקדמת ומחליטים לעלות על מטוס ולשוב לארצם – מה הדין?      בעינינו התשובה מבחינה משפטית היא לא מסובכת, היא לא מורכבת
יגאל דנינו:
 אבל מה שחשוב זה שתהיה ודאות
יגאל דנינו:
 מה שהמעסיקים וגם העובדים זקוקים לו בתקופה הזאת זה ודאות לגבי המצב המשפטי
יגאל דנינו:
 והסוגייה העיקרית שעלולה להיות במחלוקת ולגרור גל של אלפי תביעות היא השאלה של הזכאות לפיצויי פיטורים ולהודעה מוקדמת
יגאל דנינו:
 ובעניין הזה, אדוני יושב הראש, ההצעה שלי שכדי להגביר את הוודאות, היא שמשרד העבודה יוציא גילוי דעת גם למעסיקים וגם לעובדים
יגאל דנינו:
 לא צריך לפנות
יגאל דנינו:
 לא כל מעסיק וכל עובד צריך לפנות באופן יזום לעו"ד לב רן ולקבל את עמדתה
יגאל דנינו:
 אלא גילוי דעת פומבי שאומר מה לדעתם הדין, כפי שעו"ד לב רן אמרה אותו לפני, בתחילת הדיון
יגאל דנינו:
 והמצב הוא לא מסובך
יגאל דנינו:
 במקומות שלא הותקפו, שלא היו בסיכון
יגאל דנינו:
 ועובדים החליטו להישמע לצו המלך ולעלות על מטוס ארצה
יגאל דנינו:
 אז ברור שאין להם שום זכאות לפיצויי פיטורים ואם הם לא נתנו הודעה מוקדמת אז יחול הדין הכללי
יגאל דנינו:
 כפי שאמרה עו"ד לב רן בצדק אין שום הבדל בעניין הזה בין עובד ישראלי לעובד זר
יגאל דנינו:
 עובד ישראלי שהחליט לעזוב את מקום העבודה ולנסוע לחו"ל עד יעבור זעם, כמובן שמעסיקו לא חייב לו שום דבר
יגאל דנינו:
 וזו התפטרות
יגאל דנינו:
 אותו דבר לגבי עובד זר בסוגייה הזאת
יגאל דנינו:
 זה לגבי עובדים במקומות שהם בכלל לא היו בסיכון, שזה רוב העובדים
יגאל דנינו:
 צריך להבין, רוב העובדים שעזבו, שעוזבים, שיעזבו, הם לא קשורים למקומות שהיו בסיכון
יגאל דנינו:
 ולכן גילוי דעת בעניין הזה יפשט את המצב ויבהיר לכל השחקנים, לארגוני זכויות העובדים, למעסיקים, מה הדין
יגאל דנינו:
 וגם יפחית את המוטיבציה של אותם עורכי דין להגיש אלפי תביעות
יגאל דנינו:
      עכשיו, לגבי המקומות שכן היו בסיכון, בעוטף עזה ובצפון, שלגביהם ניתנה הוראת פינוי, עד שהצבא החזיר אותם כעבור 10 ימים
יגאל דנינו:
 אז צריך לבחון מה לגבי היישובים האלה
יגאל דנינו:
 ברוב היישובים האלה הפינוי היה מוסדר, למקומות אחרים
יגאל דנינו:
 יענקל'ה גם היה מהמארגנים של התהליך הזה
יגאל דנינו:
 העבירו את העובדים מהמקומות הלא בטוחים למקומות בטוחים
יגאל דנינו:
 סיפקו להם מקום עבודה מסודר
אליהו מרידור:
יענקל'ה שימש כאכסנייה, נכון? של כמות מטורפת
יגאל דנינו:
יענקל'ה היה הסמב"ץ של המבצע הזה
יגאל דנינו:
 ואותם עובדים קיבלו סידור זמני ולמעשה כעבור 10 ימים גם החקלאים וגם העובדים יכלו לחזור לאותם מקומות, כאשר הצבא טיהר את היישובים ואפשר היה לחדש את העבודה
יגאל דנינו:
 אני לא צריך להגיד שאותם מעסיקים, חקלאים, התחננו לעובדים שיחזרו
יגאל דנינו:
 שזה ההיפך מפיטורים, אלא כאשר מתחננים לעובד שיחזור
יגאל דנינו:
 אז גם באותם מקומות, גם בעוטף וגם בצפון, שהעבודה חזרה לסדרה והמעסיקים קלטו מחדש את אותם עובדים, והשיבוש היה זמני, אז כמובן שאין חובת תשלום פיצויי פיטורים, כי לא היה פה אקט של פיטורים
יגאל דנינו:
 גם לא הייתה סיבה להתפטרות
אליהו מרידור:
אני מודה לך עו"ד דנינו
אליהו מרידור:
 אתה מדבר כרגע על הפרוצדורה, שהיא מקובלת עליי
יגאל דנינו:
אני לא בא בטענות לעובדים שהחליטו לעזוב את הארץ ולחזור לתאילנד
יגאל דנינו:
 זו החלטה שלהם, משיקולים שלהם
יגאל דנינו:
 אבל זה לא מייצר להם זכות לפיצויי פיטורים
יגאל דנינו:
 רוב התביעות יהיו סביב העניין הזה אדוני
יגאל דנינו:
 רוב התביעות
יגאל דנינו:
 כי אין חולק שלעובד מגיע שכר ומגיעות כל הזכויות עבור התקופה שהוא עבד
יגאל דנינו:
 ולכן, אם העניין הזה יובהר בצורה מסודרת על ידי המדינה, אני חושב שזה יקל מאוד על כל השחקנים
אליהו מרידור:
יבטל את האינסנטיב
יגאל דנינו:
כן
אליהו מרידור:
 אני מקבל את גישתך
אליהו מרידור:
 אני מבקש רק שתבהיר לי מה שאמרת בתחילת הסקירה שלך
אליהו מרידור:
 אתה אמרת שחקלאים קיבלו מאות תביעות?
יגאל דנינו:
לא, לא אמרתי שהם קיבלו מאות תביעות
יגאל דנינו:
 היו אלינו פניות של חקלאים ששמעו על ההתארגנות הזאת של עורכי דין שהחתימו מאות ואלפי עובדים
יגאל דנינו:
 למעשה, כמעט כל העובדים, לפי מה שאנחנו יודעים, כל עובד זר שיצא עכשיו מהמלחמה השאיר ייפוי כוח
יגאל דנינו:
 השאיר ייפוי כוח
יגאל דנינו:
 וייפוי הכוח הזה יוליד תביעה
אליהו מרידור:
 אתה יודע לומר לי בכמה עורכי דין מדובר?
יגאל דנינו:
לא אדוני, אני לא יודע
אליהו מרידור:
 עו"ד שפיגל, את יודעת לומר לי בכמה עורכי דין כאלה מדובר? להעריך?
חיה שפיגל:
אנחנו לא חוקרים את הנושא הזה
קריאה:
ארבעה עורכי דין
אליהו מרידור:
לא יכול להיות, אין סיכוי בעולם
אליהו מרידור:
 אין סיכוי בעולם, אני אסביר לך למה
קריאה:
ארבעה עורכי דין פנו לנשיאת בית הדין לעבודה
אליהו מרידור:
סכמתית
אליהו מרידור:
 אני אסביר לך למה סכמתית לא
אליהו מרידור:
 עורך הדין סמעאן 24 שנים עורך דין בתחום
אליהו מרידור:
 אנשים רצים אחריו עד גבול הצפון
אליהו מרידור:
 לא מוותרים עליו
אליהו מרידור:
 הוא ידוע כמי שלוחם צדק
אליהו מרידור:
 כמי שיודע לייצג את האינטרסים של העובדים
אליהו מרידור:
 שלא יגזלו אותם
אליהו מרידור:
 השם שלו עובר מפה לאוזן, ידוע ברבים
אליהו מרידור:
 הוא קיבל 40
אליהו מרידור:
 אם הוא קיבל 40 ויש אלפים, יכול להיות שכל השלושה האחרים הם במכפלות עד כדי כך יותר גבוהות ממנו? לא יודע, יש פה נעלמים, אני חייב לצאת ללמוד את זה
קריאה:
יש פנייה של חמישה עורכי דין לנשיאת בית הדין לעבודה, שיאפשרו לעובדים שעזבו לנהל את התביעה
אליהו מרידור:
 טוב, תקשיבו, אני חשבתי שאנחנו חותרים לסיום, אבל אנחנו לא
יגאל דנינו:
אדוני, הייתי רוצה לשמוע את עמדתה של עו"ד לב רן להצעה
אליהו מרידור:
 אולי היא צריכה לעבד את זה
אליהו מרידור:
 אנחנו נקשיב בקשב רב
אליהו מרידור:
 הוועדה יוצאת להפסקה של 20 דקות
אליהו מרידור:
הוועדה סיימה את ההפסקה, רוצה להתכנס לקראת המשך סקירה ומתן רשות דיבור למי שממתין במשך זמן ממושך
אליהו מרידור:
 אנחנו יצאנו להפסקה כשעו"ד יגאל דנינו הציע הצעה שאני מקבל אותה במלואה
אליהו מרידור:
 ועונה לפחות בחלק מכובד על הרצון שאני הצעתי, על היוזמה שאני הצעתי, בקיום הליך בוררות וולונטרי
אליהו מרידור:
 זה ייתר את העומסים שמנגנון כזה גם לכשיוקם
אליהו מרידור:
 לפני שאנחנו נעבור לאיציק צור מהמועצה האזורית רמת נגב, אני מבקש רגע להשלים משהו לעו"ד סמעאן ולחבר מרעיו
אליהו מרידור:
      כתוב במקורותינו "כל האומר דבר בשם אומרו מקרב גאולה לעולם"
אליהו מרידור:
 ולכן אני אבקש לתת רגע התייחסות שהסבה את תשומת ליבי עו"ד מאיה בנדס, החרוצה והמסורה
אליהו מרידור:
 עובדת כתף אל כתף ביחד עם עו"ד דפנה, לצד כל המעסיקים והמועסקים
אליהו מרידור:
 אז שתדע לך שמן הסתם אתה יודע שעל פי סעיף 31 לכללי לשכת עורכי הדין, העוסק באתיקה מקצועית, חלה חובה לפני פתיחת הליכים משפטיים לשלוח מכתב התראה
אליהו מרידור:
 משמע, שלפחות על פי סקירתך עד היום לא נהגת כך וחרגת ושגית ואני לא רוצה להשתמש בביטוי חריף יותר של עשיית עושר שלא במשפט
אליהו מרידור:
 שכן אם מכתבים כאלה היו מוצאים על ידיך בעבר יכול להיות שהיית מרוויח קצת פחות, אבל לבטח מצבם של חקלאים רבים ותדמיתה של מדינת ישראל היה נשמר
אליהו מרידור:
 אני מצר על כך
אליהו מרידור:
 ויחד עם זאת, לפחות כלפיך וכלפי היוזמה שלך, מבחינת מודה ועוזב ירוחם, אם הבנת שמעתה, לפחות בכל מה שקשור ל-7 באוקטובר והלאה, כל הליך מקדמי שלך יתחיל עם הוצאת הודעה
אליהו מרידור:
 לפחות נחשוף את אותו מעסיק לאפשרות שגם יתנהל נגדו איזה הליך משפטי כזה או אחר
אליהו מרידור:
      אז אנחנו נעבור לאיציק צור מהמועצה האזורית רמת נגב
צבי צור:
צוהריים טובים
צבי צור:
 ראשית, בהתייחס למה שנאמר כאן מקודם, על אלו שהוצעה להם חלופה ובחרו, בהמשך לשיח, להתעלם מחלופה אחרת ולעזוב
צבי צור:
 אני מניח מקל וחומר שזה בוודאי מתייחס, העמדה הזו, עמדת המדינה, גם לכאלה שעזבו ללא שום שיח ובחרו לעזוב
צבי צור:
 הדברים ברורים ופשוטים
צבי צור:
      אנחנו מוועדה חקלאית רמת נגב, בהובלה של יענקל'ה מוסקוביץ מה-9 לחודש עסקנו בהוצאה וחילוץ של מאות עובדים מהעוטף, בעזרת האנשים המופלאים של אחים לנשק
צבי צור:
 הם הגיעו לרמת נגב, קיבלו למקלט חירום ושם קיבלו מענה, גם רגשי אגב
צבי צור:
 רובם בחרו לעזוב
צבי צור:
 רובם בחרו בלי שום שיח בחרו לנסוע למרכז ומשם לטוב בחזרה
צבי צור:
 מעטים מתוכם בחרו לחזור חזרה למשקים החקלאיים, לבעלי המשקים בעוטף ולנסות בציפורניים להמשיך ולעבד את האדמה
אליהו מרידור:
לאלה שכן עזבו, מכובדי, רק תסביר לי, האם הוצעו חלופות אחרות?
צבי צור:
אני אגיד איך זה עבד
צבי צור:
 כל מי שהגיע לאתר ברמת נגב נאמר לו בצורה מפורשת שהוא יכול לבחור
צבי צור:
 וזה כמובן אחרי הגהינום שהם עברו שם, זה מובן מאליו, הם יכולים לבחור להישאר פה כמה זמן שהם רוצים
צבי צור:
 וכמובן הם לא שילמו שום דבר על זה
אליהו מרידור:
יכלו בזמן הזה גם כן להתפרנס?
צבי צור:
לא, ניתנה להם אפשרות לעבור לחקלאים במרכז
צבי צור:
 מעטים ביקשו
אליהו מרידור:
או, זו הייתה השאלה
צבי צור:
אני יכול להגיד שהמספר הוא ארבעה שביקשו ללכת לעבוד
צבי צור:
 רובם ביקשו לנוח, וזה בסדר גמור וזה מובן
צבי צור:
 ובהמשך הם עזבו לתל אביב
צבי צור:
      אני רוצה להתייחס למעטים מתוכם שבחרו לחזור חזרה לעוטף וחברו למשקים החקלאיים, לבעלי המשקים שעברו תופת בשבת ההיא
צבי צור:
 חלקם עוד לא קברו את היקירים שלהם
צבי צור:
 ובזמן הזה כשמגיעים מתנדבים מכל הארץ לסייע בעבודה החקלאית, אדוני יושב הראש, אני רוצה לספר לך שבזמן הזה יש מי שמנצל את התנועה של מתנדבים למשקים החקלאיים כדי לשדל ולהפציר בעובדים לעזוב
צבי צור:
 אותם עובדים שבקשים לחזור
אליהו מרידור:
מקרב המתנדבים?
צבי צור:
לא
צבי צור:
 יש גופים, יש גופים שמנצלים את תנועת המתנדבים ומפיצים, אני יכול לשלוח לאדוני את המסמך, משדלים אותם לעזוב את עוטף עזה
צבי צור:
 אני רוצה לומר לאדוני, שאדוני דיבר על זה מקודם ביחס לעורכי הדין
צבי צור:
 וגם במקרה הזה, לאורך כל ההיסטוריה
אליהו מרידור:
מיהם אותם גופים?
צבי צור:
אחרי זה אני אעביר לאדוני
צבי צור:
 לאורך כל ההיסטוריה
אליהו מרידור:
לא, אני שואל להציף את זה
אליהו מרידור:
 מה, יש להם חיסיון?
צבי צור:
עם ישראל לאורך כל ההיסטוריה ידע להקיא מתוכו את האנשים האלה וזה גם יקרה במקרה הזה
צבי צור:
 אנחנו נקיא
אליהו מרידור:
אתה יכול בבקשה להגיש לוועדה את המסמך עכשיו?
צבי צור:
כן, עכשיו אדוני
אליהו מרידור:
אני מחכה
שמואל כץ:
אפשר בינתיים להשלים, בהמשך לדברים של איציק?
צבי צור:
המסמך הזה נמצא עכשיו אצל עדן, העוזר המסור שלך
צבי צור:
 שלחנו אותו לתרגום
צבי צור:
 ובסיום המסמך הם מפצירים בעובדים לעזוב
צבי צור:
 תודה אדוני
צבי צור:
 עם ישראל יותר חזק מהגופים שמחלישים אותו
יעקב מושקוביץ:
אולי זה לא מובן, אבל מגיעים, במסגרת המתנדבים, מגיעים אנשים שהם כאילו באים ואומרים שהם מתנדבים
יעקב מושקוביץ:
 ומשדלים עובדים שחזרו
אליהו מרידור:
זה מה ששאלתי
יעקב מושקוביץ:
כן, זה כל כך מגעיל שזה פשוט, אין לי מילים
יעקב מושקוביץ:
 אין לי מילים
אליהו מרידור:
תאמר לי, יענקל'ה, אם אני אגדיר את אותם אנשים כגייס חמישי? מה אתה אומר? זו התחושה שלי
יעקב מושקוביץ:
איציק שמע גם שיחת זום שלהם, אז שידבר
אליהו מרידור:
סוס טרויאני
אליהו מרידור:
 אלה סוסים טרויאנים, תקשיבו גבירותיי ורבותיי
צבי צור:
הצטרפתי, אדוני, לזום, הצטרפתי לזום, יש צילומי מסך של הזום
צבי צור:
 ושם נאמר במפורש שהם מנצלים
צבי צור:
 כי ביום יום אין גישה למשק החקלאי
צבי צור:
 אדיר, חקלאי מכמהין, לא יקבל את נציגי הארגון האלה אצלו במשק
צבי צור:
 והם מנצלים את העובדה שאלפי ישראלים טובים עם לב חם מגיעים לסייע לחקלאים
צבי צור:
 והם אומרים את זה 'אנחנו מנצלים את העובדה הזאת
צבי צור:
 יש לנו גישה למשקים, גישה למגורים, גישה לעובדים ופועלים שם'
צבי צור:
 זה עצוב מאוד
שמואל כץ:
אפשר להשלים איזה שהוא פרט לדברים של איציק?
שמואל כץ:
שמואל גלנץ, לשכה פרטית
שמואל כץ:
 אנחנו היינו בבית קמה באותו יום 9 לחודש שאיציק מדבר עליו
שמואל כץ:
 התפנו לשם מאות עובדים
שמואל כץ:
 חלקם אכן פונו לאכסנייה של יענקל'ה
שמואל כץ:
 וחלקם, כמעט 100 איש אנחנו פינינו צפונה למשקים בטוחים, שאין בהם נבצרות עבודה
שמואל כץ:
 קרוב ל-100 אנשים
שמואל כץ:
 מתוך ה-100 אנשים האלה, ממהלך של שבוע ימים, 10 ימים, נשארו בעבודה אולי 20
שמואל כץ:
 כל ה-80 האחרים החליטו פתאום, למרות שהם הופנו לעבודה במקומות שאין בהם נבצרות עבודה, הם החליטו לטוס
שמואל כץ:
 עכשיו, שני טריגרים יש לעניין הזה: אחד זה ממשלת תאילנד, השגרירות פה שהיא מאוד פעילה, השגרירה בזום שלה ובפייסבוק מסיטה את העובדים, מעודדת אותם לעזוב
שמואל כץ:
 והדבר השני זה אובייקטיבי, זה המשפחות בתאילנד לוחצות על האנשים, על בני המשפחה שלהם לחזור לתאילנד
שמואל כץ:
 כי הם רואים תמונות שאנחנו לא רואים
צבי צור:
אין לנו טענה לאנשים האלה
צבי צור:
 הבעיה היא מכוחות מתוכנו
שמואל כץ:
אני מדבר על אלו שפונו למקומות אחרים בצפון, במרכז ועזבו אחרי שבוע
אליהו מרידור:
 עו"ד אלעד כהנא?
אלעד כהנא:
כן אדוני, תודה
אלעד כהנא:
 אז אני אחזור רגע אחורה למה שרציתי לומר
אלעד כהנא:
 אנחנו מקבלים פניות ואנחנו מבינים בהחלט את הסיטואציה שמביאה לזה
אלעד כהנא:
 אגב, גם עובדים ישראלים, אני אומר את זה כי זה לא רלוונטי רק למהגרי עבודה ובטח לא רק בענפים כאן, של עובדים ששואלים, גם שואלים אותנו, מה יקרה לגבי שכר? זאת אומרת, גם עובדים ישראלים, אגב, בכל מיני ענפים, מכל מיני סיבות, שעוד לא קיבלו את שכר ספטמבר, מסיבות שאני חושב שאפשר גם להבין בהרבה מן המקרים
יעקב מושקוביץ:
ספטמבר או אוקטובר?
אלעד כהנא:
גם ספטמבר שואלים אותנו
אלעד כהנא:
 שוב, אני אומר, גם ישראלים
אלעד כהנא:
 אני לא מדבר כרגע על ענף מסוים או זה
אלעד כהנא:
 אני גם יכול לראות את הסיטואציות שזה קורה
אלעד כהנא:
 אני לא בא כרגע בשביל להתלונן על בן אדם כזה או אחר
אלעד כהנא:
 אני אומר שזו כן שאלה שעולה מהעובדים
אליהו מרידור:
למה יש שאלה?
קריאה:
לא ידוע לי על תאילנדי שלא קיבל שכר
אליהו מרידור:
למה יש שאלה? בואו תסבירו לי משהו
אליהו מרידור:
 אני מצטער, אני לא מבין בקצב שלכם כל כך מהר
יגאל דנינו:
אדוני, אין שאלה בכלל בעניין הזה
יגאל דנינו:
 המעסיקים משלמים בהעברה לחשבון
אליהו מרידור:
בוא, אני רוצה רגע לדעת
יגאל דנינו:
יש חשבון לכל עובד, שנפתח
יגאל דנינו:
 מעבירים לו את השכר לחשבון
אליהו מרידור:
נושא טריוויאלי לחלוטין
אליהו מרידור:
 בואו תלמדו אותי, מה אני מפספס פה?
אלעד כהנא:
אני יכול לענות?
אלעד כהנא:
העובדים שואלים כי הם שואלים, וזה בסדר
אליהו מרידור:
שואלים מה?
קריאה:
מה שואלים? לא קיבלו שכר? אין דבר כזה
יגאל דנינו:
מה יש להם לשאול?
יגאל דנינו:
אנחנו צריכים לשלם עד ה-9 לחודש
אליהו מרידור:
האם נקבל את הכסף על החודש שעבדנו בו?
אלעד כהנא:
עובדים שיוצאים עכשיו, שיוצאים מישראל
אלעד כהנא:
הם רוצים לדעת מה קורה אם הם לא מקבלים את הכסף
אליהו מרידור:
למה שהם לא יקבלו?
יגאל דנינו:
מה, איזה חודש? למה? ספטמבר שילמנו כבר
יגאל דנינו:
 אנחנו עוברים על החוק אם אנחנו לא משלמים עד ה-9 לחודש אנחנו עבריינים
אליהו מרידור:
מאיפה אתם מביאים את זה?
יגאל דנינו:
על מה אתם מדברים בכלל?
אליהו מרידור:
אתה יכול להעביר לי בבקשה פניות כתובות? אני רוצה לדבר עם אותם עובדים
יגאל דנינו:
אדוני יושב הראש, אתה לא תקבל
אליהו מרידור:
חבר'ה, תעצרו בבקשה את הדיון, זה לא מועדון חברים
אליהו מרידור:
 יש פה נושא מאוד מאוד חשוב
אליהו מרידור:
 או שאני לא מבין את האירוע או שיש פה אירוע מדומיין
אליהו מרידור:
 יש כאלה פניות? תדאג בבקשה להביא אותן לוועדה
אליהו מרידור:
 אני רוצה לרדת לחקר העניין
אליהו מרידור:
 מה זה הדבר הזה?
אלעד כהנא:
עובדים, כל עובד, גם עובדים ישראלים, שיש להם, אגב, גם שכר דירה לשלם והוצאות על מסגרות לילדים ועוד לא קיבלו
אלעד כהנא:
 אנחנו לא חוקרים
אלעד כהנא:
 אני אישית לא יכול להגיד מה הסיטואציה בכל מקרה
אלעד כהנא:
 שלא קיבלו, לפחות במועד הפנייה את השכר
אלעד כהנא:
 חלקם על ספטמבר, חלקם גם על אוקטובר אם הם סיימו את השכר
אלעד כהנא:
 הם רוצים לשאול וזה בסדר
אלעד כהנא:
 אני אשמח לדבר ולהגיד, אני אחד, אתם הרבה
אלעד כהנא:
 ודיברתם וכנראה גם עוד תדברו
יעקב מושקוביץ:
אתה דיברת פעמיים כבר
אלעד כהנא:
הפסיקו אותי בשביל לשמוע אתכם, אז עכשיו חזרו אליי
אלעד כהנא:
 בכל זאת, אין כאן עובדים, אין כאן נציגי עובדים, ואני אשמח אם אני אוכל כן להשלים כמה משפטים ולענות לשאלה
אלעד כהנא:
 לשאול שאלה, אני חושב שזה בסדר גמור, מותר לכל אחד
אלעד כהנא:
 בטח למי שלא מכיר את הזכויות שלו
אלעד כהנא:
 אני חושב שזה טוב ומבורך
אלעד כהנא:
      עובד שעוזב את הארץ לא תמיד יודע מה יקרה
אלעד כהנא:
 הלוואי והיינו בעולם שבו כולם עושים את מה שהחוק אומר
אלעד כהנא:
 זה נכון לכולם, למעסיקים ולעובדים
אלעד כהנא:
 לצערנו, זה לא תמיד המצב
אלעד כהנא:
 ובגלל זה יש תביעות לבתי דין לעבודה
אליהו מרידור:
 בוא ננסה רגע להיות תכליתיים
אליהו מרידור:
 כמה עובדים פנו אליך שעזבו את הארץ ועדיין לא קיבלו את שכר ספטמבר? לא שומע, יש לי קצת בעיית שמיעה
אמרי רון:
שעזבו כבר את ישראל?
אליהו מרידור:
כן, כן, שעזבו את ישראל
אמרי רון:
עשרות
אמרי רון:
 לא יודעת
אליהו מרידור:
אם את יכולה רגע להגדיר לפרוטוקול מי גברתי
אמרי רון:
אורית רונן ואני רכזת חקלאות בקו לעובד
אמרי רון:
פנו אלינו עובדים
אמרי רון:
 חלקם פנו יותר קרוב לאירועי אותה שבת והם יצאו מישראל ועדיין לא קיבלו את שכר ספטמבר
אמרי רון:
 אני מזכירה שזה היה ב-7 באוקטובר
אמרי רון:
 וחלקם יצאו מהארץ לפני שהם קיבלו את שכר ספטמבר
אמרי רון:
 חלקם פנו אלינו גם בשבוע האחרון ואמרו שהם קיבלו את שכר ספטמבר באופן חלקי או לא קיבלו בכלל
אליהו מרידור:
כמה כאלה יש?
אמרי רון:
אני מתקשה לכמת, אבל אני לא מדברת על בודדים
אליהו מרידור:
את יכולה בבקשה להעביר לי את פרטיהם?
אמרי רון:
רק אם הם יסכימו
אליהו מרידור:
אני רוצה לדאוג להם
אליהו מרידור:
 מה, איך הם לא יסכימו? יש פה אנשים שלוקחים מהם כסף
אליהו מרידור:
 אני בלי כסף
אמרי רון:
אני רק אומרת שיש כאלה, שיצאו מישראל בלי
אליהו מרידור:
לא, את אומרת שיש כאלה שעזבו את ישראל, לא שילמו להם בגין משכורת על תקופה שהם עבדו
אליהו מרידור:
 פנו אליכם, כי הם רוצים את כספם
אליהו מרידור:
 ותאמרי להם שיש איזה מישהו שרוצה לדאוג להם באופן מיידי
אליהו מרידור:
 ואולי הם לא ירצו להיחשף בפניי?
אמרי רון:
אני לא יודעת
אמרי רון:
 אני אומרת שאני אגיד להם ואם הם יאשרו נעביר את הפרטים
אליהו מרידור:
 בואי תיקחי לך עד מחר ב-17:00, זה בסדר?
אמרי רון:
עד מחר ב-17:00 ליצור קשר עם כל העובדים שפנו אליי?
אליהו מרידור:
מה, מדובר באלפים?
אמרי רון:
זה לא באלפים
קריאה:
עשרות
קריאה:
 רק כמה עשרות היו
אליהו מרידור:
 אני, כאילו, אם אני עכשיו עובד שלך, מפה לאוטו אני שולח להם ווטסאפ
אליהו מרידור:
 בואו, יש מי שרוצה לעזור לכם
אליהו מרידור:
 תנו לי אישור לתת לו את הפרטים
אליהו מרידור:
 לא יודע
אמרי רון:
עובדים, זה מספר עובדים
אמרי רון:
 לפעמים פנה אלינו עובד אחד בשם קבוצה של כמה
אליהו מרידור:
מדהים, עוד יותר קל
אליהו מרידור:
 אז הנה, אז באחד את מקיפה כבר כמה
אמרי רון:
העובדים האלה כרגע לא בהכרח כולם נמצאים אחד ליד השני כמו שהם היו קודם
אליהו מרידור:
לא, אין בעיה
אליהו מרידור:
 יש אחד שמייצג כמה
אליהו מרידור:
 נכון? תגידי לו יש איזה מישהו, יש איזה בחור שמבקש לדאוג לשלם לו את שכרו
אליהו מרידור:
 אם הוא מסכים שתתני לי את פרטיו
אמרי רון:
אני אבדוק את זה
אליהו מרידור:
 אז עד מתי את צריכה?
אמרי רון:
אני מניחה שעד מחר ב-17:00 זה לא יספיק לי
אליהו מרידור:
 מוחרתיים ב-10:00?
אמרי רון:
אני מקווה שלפחות עם חלקם אני אצליח ליצור קשר ולקבל מהם פרטים
אליהו מרידור:
תביאי לי משהו מדגמי
אליהו מרידור:
 תראי, יש לכם כמה עשרות
אליהו מרידור:
 אני מניח שב-30 ומשהו שעות לדבר עם עשרה זה לא, בטח את גם לא ישנה בלילה, כי הם לא קיבלו כסף
אליהו מרידור:
 את דואגת, את רוצה לשרת אותם נכון
אליהו מרידור:
 ואשרייך
אליהו מרידור:
 אז את לא תחכי כל כך הרבה זמן
אליהו מרידור:
 אני מיד רוצה לטפל בזה
אמרי רון:
אני לא אמרתי שאני לא אטפל